Diari Oficial de la Generalitat Valenciana


Sumari del DOGV 4737, del 22-04-2004 (2004/3844)

RESOLUCIÓ de 7 d'abril de 2004, del conseller de Presidència, per la qual convoca la cinquena edició del Premi Generalitat Valenciana . Mariano Martínez: Joventut Valenciana a l'Exterior, corresponent a l'any 2004.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3844


Data del document
:   07-04-2004

Organisme emissor
:   Conselleria de Presidència

Tipus de document
:   Resolució

Descriptors 

:   * jove
    * societat sense fins de lucre
    * premi cultural
    * distinció honorífica
    * associació

RESOLUCIÓ de 7 d'abril de 2004, del conseller de Presidència, per la qual convoca la cinquena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2004. [2004/F3844]
  
El Decret 54/2000, de 25 d'abril, del Consell de la Generalitat (DOGV núm. 3.739, de 28 d'abril del 2000), va crear el Premi Generalitat Valenciana - Mariano Martínez: Joventut Valenciana a l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians a l'exterior, que hagen destacat per la seua tasca en favor de la participació de la joventut en el funcionament intern i en les activitats dels centres valencians a l'exterior, així com per la seua aportació a l'articulació de les relacions intergeneracionals dins d'estos.
  
El decret esmentat va establir que el premi es convocaria anualment, sent la primera edició la de l'any 2000, que es va atorgar a Mariano Martínez, pertanyent a la Unió Regional de Mar del Plata.
  
Per això, i en virtut de l'autorització reconeguda en la disposició final primera del Decret 54/2000, del Consell de la Generalitat, resolc:
  
Primer
  
Convocar la concessió de la cinquena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2004, d'acord amb el que disposa el Decret 54/2000, de 25 d'abril, del Consell de la Generalitat.
  
Segon
  
En la present edició, el premi consistirà en un guardó acreditatiu i una assignació econòmica de 3.000 euros, que es farà efectiva a càrrec de la línia T4004000 del programa 112.40, «Relacions externes», del pressupost de la Generalitat Valenciana per a 2004. El premi podrà concedir-se a un o diversos beneficiaris, en este últim cas dividint entre estos l'assignació econòmica, en la proporció que determine el jurat, així com també ser declarat desert.
  
Tercer
  
1. Les propostes per a la concessió del premi podran formular-se per iniciativa de la Direcció General de Cooperació al Desenvolupament i Relacions Externes o a proposta raonada dels centres valencians de l'exterior. D'acord amb l'article 2, apartat b), del Decret 54/2000, són estos: «Les entitats associatives, fundacionals i altres persones jurídiques sense intenció lucrativa, legalment constituïdes en el territori en què es troben assentades, amb la denominació que lliurement s'hagen atorgat, que tinguen com a objectiu preferent, recollit en els seus estatuts, el manteniment de vincles culturals i socials amb el poble valencià, la seua història, la seua llengua i la seua cultura».
  
2. Les propostes efectuades pels centres valencians de l'exterior hauran de dirigir-se a la Direcció General de Cooperació i Relacions Externes i es remetran al Registre General de la Conselleria de Presidència, ubicat en el Palau de Fuentehermosa, carrer de Cavallers, 9, cantó carrer de Juristes (CP 46380), de València, o tramitar-les per qualsevol de les formes que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3. Les propostes hauran de contindre una memòria explicativa de les raons que fonamenten la proposició a favor del possible o dels possibles beneficiaris del premi, a la qual podrà adjuntar-se tota la documentació que consideren oportuna.
  
4. Podran proposar-se com a beneficiaris persones físiques, jurídiques, agrupacions de jóvens o seccions juvenils vinculades als centres valencians a l'exterior.
  
5. Les propostes es presentaran en el termini de 30 dies naturals, comptats a partir de l'endemà de la publicació d'esta resolució.
  
Quart
  
1. La Sotssecretaria de la Conselleria de Presidència requerirà els centres perquè, en compliment del que disposa el Decret Legislatiu de 26 de juny de 1991 pel qual s'aprova el Text Refós de la Llei d'Hisenda Pública de la Generalitat Valenciana, aporten els documents necessaris per alliberar el premi a favor seu i, especialment, perquè acrediten que es troben al corrent de les seues obligacions fiscals i davant la Seguretat Social, de conformitat amb el que disposa l'article 47.7 de la norma esmentada.
  
2. El premi es concedirà, mitjançant resolució del conseller de Presidència, a la persona o entitat designada, d'acord amb el que establix el Decret 54/2000, de 25 d'abril, del Consell de la Generalitat, per un jurat format per:
  
- President: el conseller de Presidència.
  
- Vicepresidenta: la sotssecretària de la Conselleria de Presidència.
  
- Vocals: la directora general de Cooperació al Desenvolupament i Relacions Externes i la cap de l'Àrea de Relacions Institucionals.
  
3. El termini per a dictar resolució serà de sis mesos des de la publicació de la present resolució en el Diari Oficial de la Generalitat Valenciana. La resolució de la present convocatòria es farà pública en el Diari Oficial de la Generalitat Valenciana.. En el cas que no es resolga el procediment en el termini anteriorment establit, s'entendrà que ha sigut declarat desert.
  
Cinqué
  
L'assignació econòmica del premi es farà efectiva a la persona física o entitat beneficiària del premi. Si esta última no tinguera personalitat jurídica, l'assignació s'efectuarà al centre valencià a l'exterior a què pertanga.
  
Contra esta resolució, que posa fi a la via administrativa, es podrà interposar recurs de reposició davant el mateix òrgan que ha dictat l'acte, en el termini d'un mes comptat des de l'endemà a la seua notificació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que hi dóna la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent de la seua notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.